text: Sydjyske ingeniører: Her går det godt 
  14 januar 2014 kl. 16.03
  I Sydjylland er det godt at være ingeniør: Høj lønstigning og lav ledighed.
  Ingeniører i Sydjylland har fået årets højeste lønstigning:
  Den er på 3,4 pct., mens den generelle stigning for ingeniører på landsplan er på 2,7 pct., viser den seneste lønstatistik fra Ingeniørforeningen, IDA.
  Også med hensyn til ledighed er det godt at være ingeniør i Sydjylland.
  I øjeblikket er der 1,9 pct. sydjyske arbejdsløse ingeniører.
  På landsplan er 3 pct. af ingeniørerne arbejdsløse, viser tal fra Akademikernes a-kasse.
  